Ikaalisten kylpylä
**Ikaalinen Spa** (ent. Ikaalisten Kylpylä) on vuonna 1884 perustettu Ikaalisissa Kylpylän kaupunginosassa sijaitseva kylpylä, joka tunnetaan erityisesti loma- ja kongressikeskuksena. Kylpylä on yksi Pohjoismaiden suurimmista monitoimikylpylöistä, ja sen palveluihin kuuluvat esimerkiksi wellness-hoidot, ryhmäliikuntatunnit, golfkenttä ja keilahalli. Ikaalisten kylpylä kuului Scandic Hotels -ketjuun marraskuun 2020 loppuun saakka. 12.3.2021 kylpylän kiinteistön osti paikallisten sijoittajien joukko (Fincumet Group Oy, Ikaalisten Matkatoimisto Oy, Matti Hiekka Oy sekä Kari J. Heiskanen) ja se avattiin kesällä 2021 uudestaan nimellä Ikaalinen Spa.

Historia
--------

Ensimmäinen kylpylaitoksen Ikaalisiin perusti vuonna 1884 kauppias Gustaf Nestor Eränen Naantalin kylpylän innoittamana.  Toivolansaareen johtavan sillan kupeessa sijainneen kylpylaitoksen alkuperäinen nimi oli "Eräsen sauna", mutta vuoden 1896 asiakirjoissa kylpylää kutsutaan "Kauppalan saunaksi", kun Ikaalisten kauppala tuli mukaan kylpylän omistajaksi. 1910-luvulla nimi muuttui *Ikaalisten Kylpylaitos Oy:ksi* ja vuonna 1927 uuden laajennuksen yhteydessä *Ikaalisten Kylpylä Oy:ksi*.

Nykyisellä paikalla Tuomarlassa kylpylätoiminta alkoi vuonna 1955, kun Meijeriväen liitto perusti lomanviettopaikan jäsenilleen. Nygårdin kartanon rakennuksissa aloittaneen lomatoiminnan laajentuessa yleisölle avoimeksi kylpyläksi otettiin vuonna 1965 käyttöön uusi arkkitehti Lauri Havastin suunnittelema kylpylä-, majoitus- ja ravintolarakennus. 

Nykyinen päärakennus, kylpyläkeskus Maininki, avattiin vuoden 1990 alussa. 

Vuonna 1990 Kari ja Jussi Uoti tulivat kylpylän emoyhtiön Kylpyläkasino Oy:n pääomistajiksi. Vaihe päättyi yhtiön konkurssihakemukseen 1993. Konkurssi vaihtui kuitenkin yrityssaneeraukseen. 1994 Kylpyläkasino joutui Omaisuudenhoitoyhtiö Arsenal Oyj:n hallintaan vuoteen 2006 asti. 

Hotelli päätyi Scandic Hotelsin harteille, kun se osti Restel-ketjulta Cumulus-hotellit, joihin oli jo 2017 sulautettu aiemmin Rantasipinä toimineet hotellit. Scandic Hotels ilmoitti maaliskuussa 2020, ettei se jatka hotellitilojen vuokrausta päättyvän sopimuskauden jälkeen. Scandic Hotelsin toiminta tiloissa päättyi 22. marraskuuta 2020.

Maaliskuussa 2021 tiedotettiin, että kylpylän omistanut Ikaali Invest Oy on myynyt kylpylän kaikki kiinteistöt, irtaimiston sekä maa-alueet. Kauppahinnaksi tiedotettiin 910 000 euroa.

Kylpyläalueella sijaitsevassa Villa Wegeliuksessa toimi vuosina 2001–2018 Ti-Ti Nallen talo.  Yli satavuotiaan hirsihuvilan rakennutti Nygårdin tilan omistaja Karl Gustaf Wegelius suvun maatilan päärakennukseksi. Ikaalilaislähtöisen arkkitehti Bertel Strömmerin suunnittelema rakennus valmistui vuonna 1918. Huvila on nykyisin yksityisomistuksessa, ja se on toiminut vuodesta 2023 lähtien tapahtumakäytössä juhla-, kokous- ja näyttelytilana.

Tilat
-----

### Hotelli

Huoneita 314 kpl, joista allergiahuoneita 55, esteettömiä 4 ja lemmikkihuoneita 14 kpl.

### Kokoustilat

Kokoustiloja 15, suurimman kokoustilan kapasiteetti 730 henkilölle.

Lähteet
-------

1. 1 2  Uljas, Merle: *Pienestä saunasta tunnetuksi kylpyläksi*. opinnäyte. Tampereen ammattikorkeakoulu Matkailun koulutusohjelma, 2014. Teoksen verkkoversio (viitattu 17.2.2017).
2. ↑  Päätös on nyt tehty: Scandic lopettaa Ikaalisten kylpylässä *www.aamulehti.fi*.  Arkistoitu 20.4.2020. Viitattu 21.4.2020.
3. ↑  Katri Linnikko: Ikaalisten Kylpylä avautuu uudelleen kesällä *Uutisoiva*.  12.3.2021. Uutisoiva. Viitattu Uutisoiva.
4. ↑  Nallimaa-Luoto, Terhi: *Ikaalisten entisen emäpitäjän historia. 4, Ikaalinen 1853-2000: Nälkämaasta Kylpyläkaupungiksi*, s. 112. Ikaalisten kaupunki, 2007.
5. ↑  Ikaalisten kylpylän historia ja uudistus :: Ikaalinen Spa & Resort *ikaalinenspa.fi*. Viitattu 19.3.2024.
6. ↑  Uljas, Merle: *Pienestä saunasta tunnetuksi kylpyläksi: Kylpylätoiminta Ikaalisissa 1884–2014*, s. 12, 16. Tampereen ammattikorkeakoulu, 2014.
7. ↑  Uljas, Merle: *Pienestä saunasta tunnetuksi kylpyläksi: Kylpylätoiminta Ikaalisissa 1884–2014*, s. 29. Tampereen ammattikorkeakoulu, 2014.
8. 1 2  Palonne, Terhi: Scandic Ikaalisten Kylpylän toiminta loppuu marraskuun lopussa *OivaSeutu*.  Arkistoitu 21.4.2020. Viitattu 23.8.2020.
9. ↑  Scandic Ikaalisten Kylpylä Scandic. Viitattu 22.11.2020. |
10. ↑  Ikaalisten kylpylä on myyty – paikalliset yrittäjät ostivat kaikki kiinteistöt ja 30 hehtaaria maata *Aamulehti*.  12.3.2021. Viitattu 12.3.2021.
11. ↑  Investors house: Pörssitiedote *Pörssitiedote*.  12.2.2021. Investors house. Viitattu Pörssitiedote.
12. ↑  Satu Peltola: Ti-Ti Nallen luoja Riitta Korpela: Radikaaleja muutoksia ei ole tulossa *Aamulehti*.  4.12.2017. Viitattu 19.3.2024.
13. ↑  Ilari Leppäniemi: Tamperelaispariskunta osti 1000-neliöisen huvilan Pirkanmaalta – Tältä legendaarinen Nalletalo näyttää nyt *Aamulehti*.  17.6.2023. Viitattu 19.3.2024.
14. ↑  Tarina *Talo Rannalla*. Viitattu 19.3.2024.

Kirjallisuutta
--------------

* Liisa Suvikumpu: *Suomalaiset kylpylät – Kotimaisen kylpyläkulttuurin historiaa*, s. 153–154. Sarja: Kirjokansi 20. Helsinki: Suomalaisen Kirjallisuuden Seura, 2014. ISBN 978-952-222-239-8.

Aiheesta muualla
----------------

* Osake- ja yhtiöhistoriaa Pörssitiedossa